આ તે લોકોના માટે છે જેઓની સ્થિતિ ખરેખર એવી છે કે તેઓ મક્કા, મદીના, નજફ, કરબલા, કાઝમૈન, સામર્રા, મશહદ, કુમ વિગેરે સ્થળોએ જઇને મઅસુમીનની કબ્રોની ઝીયારત કરવા માટે સાધન-સંપન્ન નથી. પરંતુ તે લોકો જેઓને ખુદાવન્દે આલમે સાધન-સંપત્તિ આપી છે તેઓએ જીવનમાં માત્ર એક વખત ઝીયારત કરીને સંતોષ ન માનવો જોઇએ. રિવાયતમાં છે કે કોઇની પાસે સગવડ હોય તો તેણે વર્ષમાં બે વખત ઝિયારત માટે જવું જોઇએ.(કામેલુઝ્ ઝીયારત,પા. ૧૮૮) અને ચાર વર્ષથી વધુ ગાળો રાખવો મઅસુમીન (અ.સ.) ને પસંદ નથી (કામેલુઝ્ ઝીયારત પા. ૨૯૭) જે લોકો દૂર દૂરના દેશોમાં રહે છે તેઓએ ત્રણ વર્ષમાં એક વખત ઝીયારત માટે જવું જોઇએ. (કામેલુઝ્ ઝીયારત, પા. ૨૯૭)